**UZAICINĀJUMS FINANŠU PIEDĀVĀJUMA IESNIEGŠANAI TIRGUS IZPĒTEI**

VAS “Latvijas dzelzceļš” Nekustamā īpašuma pārvalde veic tirgus izpēti **“****Dzelzceļa stacijas Sarkandaugava, Sliežu ielā 2, Rīgā ārējo sadzīves kanalizācijas tīklu pieslēgšana pie pilsētas centralizētajiem kanalizācijas tīkliem”**.

**Mērķis:**  veikt stacijas ēkas Sarkandaugava, Sliežu iela 2, Rīga pieslēgšanu pie Rīgas pilsētas centralizētajiem kanalizācijas tīkliem un jauna komercuzskaites mērītāja izbūve esošajā akā atbilstoši SIA “Rīgas ūdens” izsniegtajiem Tehniskiem noteikumiem, izstrādātam un apstiprinātam tehniskam projektam, atzīme par būvniecības ieceres akceptu 29.06.2023., vienkāršotās būvniecības iecere Nr. BIS-BV-2.5-2023-7291 (DA-23-26371-sd), LV standartiem un normatīvajiem aktiem.

Ministru kabineta 2017.gada 27.jūnija noteikumi Nr.384 “Noteikumi par decentralizēto kanalizācijas sistēmu apsaimniekošanu un reģistrāciju” un Rīgas domes saistošie noteikumi Nr.17 paredz atteikties no decentralizētās kanalizācijas sistēmas un pakāpeniski pieslēgties pilsētas centralizētajiem kanalizācijas tīkliem.

**Uzdevums:** Stacijas ēkas Sarkandaugava, Sliežu ielā 2, Rīgā pieslēgšanu pie pilsētas centralizētajiem kanalizācijas tīkliem saskaņā ar SIA “Rīgas ūdens” izdotajiem tehniskiem noteikumiem, SIA “Ūdensnesējs serviss” izstrādātu un apstiprināto tehnisko projektu un LBN 223 -15 “Kanalizācijas būves” Tā kā sadzīves kanalizāciju nav iespējams novadīt paštecē, plānots izbūvēt lokālo kanalizācijas sūkņu staciju (KSS) ar ražību Q= 0,5l/s, Ø1000 mm komplektā ar noslēgarmatūru, sūkni, fasondaļām. Kanalizācijas spiedvadu tīklus izbūvēt no PE spiedcaurulēm Ø 50 mm, PN 10 L= 97m, pielietojot HVU metodi (horizontālā virziena urbšanas - beztranšeju metode). Esošajā akā uzbūvēt jaunu KUM (komercuzskaites mērītāja mezgls) atbilstoši Ministru kabineta 2015.gada 30.jūnija noteikumu Nr.332 “Noteikumi par Latvijas būvnormatīvu LBN 221-15 "Ēku iekšējais ūdensvads un kanalizācija"” prasībām.

Prognozējamais līguma termiņš ir 90 (deviņdesmit) kalendārās dienas no līguma noslēgšanas dienas.

Finanšu piedāvājuma cena jānorāda EUR (bez PVN).

Finanšu piedāvājuma cenā jābūt iekļautiem visiem Pretendenta izdevumiem.

Pretendents var iesniegt Finanšu piedāvājumu tikai par visu tirgus izpētes priekšmetu kopumā.

Lūdzam Jūs līdz **2023.gada 7.augusta plkst. 16.00** iesniegt Finanšu piedāvājumu ar paraksttiesīgās personas parakstu elektroniskā formā (parakstītu un ieskenētu kopijas formā vai parakstītu ar drošu elektronisko parakstu), nosūtot uz e-pastu: **kristine.kreicberga@ldz.lv****.**

Kontaktpersona tehniskos jautājumos: 29228813.

Pielikumā: 1. Darba uzdevums uz 2 lapām;

 2. Pieprasījums papildus informācijas saņemšanai uz 1 lapas.